jkorsvik/nowiki_second_scrape_merged huggingface dataset:
Viktor Widegren

Viktor Widegren (født 2. mars 1915, død 15. september 2001) var gruve- og verkstedarbeider i Fosdalens Bergverk, formingslærer og kunstmaler. 
Han var elev hos professor Harald Krogh Stabell i Trondheim en kort periode tidlig på 1950-tallet og ved Notodden tegnelærer- og sløydskole 1962–1963. Som kunstner utforsket han flere teknikker og metoder og kan ikke plasseres i noen bestemt stilretning.
Widegren av gruvearbeider i 27 år før han ble formingslærer i Malm. Han malte og tegnet også i årene som gruvearbeider og hadde en forholdsvis stor produksjon og et høyt nivå på sitt kunstneriske arbeid.  Widegren arbeidet også med skulpturer i tre og linoleumssnitt.
I 2004 kom den første offentlige anerkjennelsen gjennom etableringen av Galleri Widegren i Kulturparken i Malm (Malm samfunnshus), som er en permanent utstilling av et utvalg av hans arbeider. Galleriet var en gave fra Odd Henrik Vanebo til Verran kommune.Widegren deltok i flere kollektivutstillinger i regi av kunstforeningene i Steinkjer og Trondheim på 1950- og 1960-tallet. Høsten 2013 holdt Steinkjer kunstforening en minneutstilling, hvor et bredt utvalg av Widegrens arbeider ble presentert.
To monumentalbilder til Malm skole i 1952, og tre fresker i Malm Samfunnshus i 1954. Et stort mosaikkbilde, «Fanger på flukt over fjellet», i Det norske hus Gornji Milanovac i nåværende Serbia. Bildet er en tributt til jugoslaviske krigsfanger i Norge under siste verdenskrig.
Han var tippoldebarn av maler og professor Otto Henrik Wallgren ved Konstakademien i Stockholm.Widegren arbeidet som lærer ved Malm ungdomsskole etter sin utdannelse som formingslærer fram til første halvdel av 1980-tallet. 
Han var hele livet bosatt i Malm i Nord-Trøndelag, Steinkjer kommune fra 1.1.2020. 


== Referanser ==


== Litteratur ==
Odd H Vanebo og Lill Astrid Widegren: Slave av sitt talent – En biografi om Viktor Widegren og innføring i hans kunstverden. Oslo 2012. 160 sider.  ISBN 9788299864510
Steinkjerleksikonet
Nikopol (Bulgaria)

Nikopol (bulgarsk: Никопол; tyrkisk: Niğbolu, gresk: Νικόπολις, Nikopolis, ungarsk: Nikápoly, latin: Nicopolis) er en by ved Donau nord i Bulgaria. Den er administrasjonssenteret i Nikopol kommune som finnes i Pleven oblast. Byen ligger fire kilometer nedenfor munningen av elven Osam.


== Referanser ==


== Eksterne lenker ==
Offisielt nettsted 
(en) Nikopol, Bulgaria – kategori av bilder, video eller lyd på Commons 
Nikopol på guide-bulgaria
Theresa Russell

Theresa Russell (født Theresa Paup 20. mars 1957) er en amerikansk skuespillerinne.


== Barndom ==
Theresa Paup ble født 20. mars 1957 i San Diego i California, som datter av Carole Platt og Jerry Russell Paup. Forholdet mellom foreldrene hennes tok slutt da hun var 6 år gammel, og moren giftet seg med en ny mann da Russell var rundt 7 år. Russell studerte ved Burbank High School og ønsket å bli veterinær, men sluttet på skolen som 16-åring.


== Karriere ==
Russell hadde jobbet som modell i flere år da hun flyttet hjemmefra som 16-åring. Hun bestemte seg for å satse på en skuespillerkarriere og begynte å studere ved Lee Strasberg Theatre and Film Institute. I tillegg begynte hun å bruke bestefarens fornavn, Russell, som sitt nye etternavn. Russell filmdebuterte i Den siste magnat (1976), med Robert De Niro i hovedrollen, da hun var 19. Deretter spilte hun i Uten en sjanse (1978), med Dustin Hoffman i hovedrollen. 
Russell spilte en av hovedrollene i den kontroversielle filmen Besettelse (1980), regissert av hennes fremtidige ektemann Nicolas Roeg. Filmen var den første av totalt seks indiefilmer, regissert av Roeg, som hun spilte hovedrollen i. De øvrige var Eureka (1983), Alt er relativt (1985), Aria (1987), Avsporing (1988) og Cold Heaven (1991). Mange oppfattet filmene som rare og ingen av dem var kommersielle sukesser.Russell spilte også i mer kommersielle filmer i samme periode, som Knivseggen (1984), med Bill Murray, og Sort enke (1987), med Debra Winger. Hun har i tillegg spilt i filmer som Impuls - Det er lett å miste kontrollen (1990), Kafka (1991), Wild Things (1998) og The Believer (2001), samt HBO-miniserien Empire Falls fra 2005. Russell spilte også rollen som konen til Flint Marko, spilt av Thomas Haden Church, i Spider-Man 3 (2007) og moren til Elizabeth Taylor, spilt av Lindsay Lohan, i Liz & Dick (2012).


== Privatliv ==
Russell innledet et forhold til den britiske filmregissøren Nicolas Roeg i 1980. De fikk to sønner, Statten og Maxim, og giftet seg i 1986. Ekteskapet endte i skilsmisse. Begge sønnene deres fikk også en karriere i filmbransjen. Statten jobber som manusforfatter og regissør, mens Maxim er skuespiller.


== I populærkulturen ==
Pete Townshend i The Who skrev sangen «Athena», som opprinnelig ble kalt «Theresa», etter å ha møtt Russell.


== Filmografi (utvalg) ==

1985 – Alt er relativt

1998 – Wild Things

2007 – Spider-Man 3


== Referanser ==


== Eksterne lenker ==
(en) Theresa Russell på Internet Movie Database 
(sv) Theresa Russell i Svensk Filmdatabas 
(da) Theresa Russell på Filmdatabasen 
(da) Theresa Russell på Scope 
(fr) Theresa Russell på Allociné 
(en) Theresa Russell på AllMovie 
(en) Theresa Russell hos Rotten Tomatoes 
(en) Theresa Russell hos The Movie Database 
Artikkelen har ingen egenskaper for filmpersondatabaser i Wikidata
(en) Theresa Russell hos Rotten Tomatoes
Happy Wheels

Happy Wheels er et filledukkefysikk-basert plattformspill, laget av Jim Bonacci i 2010, som kan spilles gratis i en nettleser med Flash Player installert. Bonacci la også ut en versjon av spillet i Javascript i slutten av 2020 følgende slutten på støtte av Flash Player. Spillet har flere spillbare figurer som bruker forskjellige, noen ganger unormale, kjøretøy for å komme seg gjennom de brukergenererte nivåene. Spillet er kjent for at det inneholder store mengder vold. Spillet blir fortsatt oppdatert og har fått elleve nye figurer siden det kom ut. Happy Wheels er nå i versjon 1.87.


== Figurer ==
Happy Wheels har for tiden ni figurer som spillere kan velge mellom. Noen nivåer er begrenset til å kun spilles med en bestemt figur.

Wheelchair guy: En gammel mann i en rullestol med en jetpack festet på. Jetpacken kan reguleres hvilken vei den skal, ved hjelp av ctrl eller shift. Hold spacebar for å aktivere jetpacken.
Segway guy: En mann med en hjelm og en segway. Trykk spacebar for å hoppe.
Irresponsible Dad: En far som har ungen sin i et barnesete på sykkelen sin. Mannen har en hjelm på men ikke barnet. Spacebar for å bråbremse.
Effective Shopper: En overvektig dame som sitter i en motordrevet handlevogn med forskjellige matvarer i vognen. Spacebar for å hoppe.
Moped Couple: Et par som består av en mann som kjører motorsykkel og en dame som sitter på den. Trykk spacebar, for å aktivere boost.
Lawnmower Man: En mann i en traktorgressklipper. For å hoppe, trykk spacebar.
Explorer Guy: En mann i en gruvevogn som ligner på Indiana Jones. Baner med togskinner, kan gruvevognen magnetiseres fast, slik at den ikke detter fra togskinnene, dette gjøres med å holde inne spacebar.
Santa Claus: Slik som den ekte julenissen bruker han en slede, men han har to alver i stedet for reinsdyr. For å fly, hold inne spacebar.
Pogostick Man: En mann på en hoppestokk. For å hoppe, trykk og hold inne spacebar.
Irresponsible Mom: En mor med to barn på en sykkel. Den ene sitter på et sete bak moren og den andre, som er mindre, sitter foran i ei kurv. Spacebar  for å bråbremse.
Helicopter man: En mann med helikopter, som kan heise opp ting med magneten under. Aktivere magneten med spacebar. Senk magneten med ctrl, og heis magneten med shift.


== Eksterne lenker ==
(en) Happy Wheels hos MobyGames 
(en) Happy Wheels hos Giant Bomb 
(en) Happy Wheels hos Internet Game Database
Sourthern Surroundings: The Ultymate Skynyrd Collection

Southern Surroundings: The Ultymate Skynyrd Collection er et samlealbum av Lynyrd Skynyrd, utgitt i 2012. Alle innspillingene er fra 1970-tallet.
Albumet består av en CD kalt All-Time Greatest Hits, en konsert-DVD fra BBC-programmet Old Grey Whistle Test 11. november 1975, og en DVD-Audio med Classic Studio Recordings nylig mikset for 5.1-lyd av Elliot Scheiner i 2012.
Før «Sweet Home Alabama» sier Ronnie Van Zant; They just said talk about Neil Young, but I don't like to talk about the gentleman.﻿ Fra DVD 2 Old Grey Whistle Test. «Sweet Home Alabama» glimrer med sitt fravær på Disk 3 Southern Surroundings.


== Sporlister ==


==== Disk 1 - CD: All-Time Greatest Hits (74.56) ====
«Sweet Home Alabama» (Ed King, Gary Rossington, Ronnie Van Zant) – 4:45
«Gimme Three Steps» (Allen Collins, Van Zant) – 4:30
«Simple Man» (Rossington, Van Zant) – 5:58
«Saturday Night Special» (King, Van Zant) – 5:08
«Swamp Music» (King, Van Zant) – 3:31
«The Ballad Of Curtis Loew» (Collins, Van Zant) – 4:51
«Call Me the Breeze» (J.J. Cale) – 5:09
«Comin' Home» (Collins, Van Zant) – 5:30
«Gimme Back My Bullets» (Rossington, Van Zant) – 3:28
«What's Your Name» (Rossington, Van Zant) – 3:30
«You Got That Right» (Steve Gaines, Van Zant) – 3:44
«All I Can Do Is Write About It» (Acoustic Version) (Collins, Van Zant) – 4:16
«That Smell» (Collins, Van Zant) – 5:47
«Free Bird» (Live) (Collins, Van Zant) – 14:23Opprinnelig utgitt 14. mars 2000


==== Disk 2 - DVD-Video: Live on The Old Grey Whistle Test (42.29) ====
«Double Trouble» (Allen Collins, Ronnie Van Zant)
«I Ain't the One» (Rossington, Van Zant)
«Call Me the Breeze» (J.J. Cale)
«I Got the Same Old Blues» (J.J. Cale)
«Every Mother's Son» (Collins, Van Zant)
«Sweet Home Alabama» (Ed King, Rossington, Van Zant)
«Free Bird» (Collins, Van Zant)Vist på BBC 11. november 1975. Introdusert av Bob Harris


==== Disk 3 - DVD-Audio/Video: Southern Surroundings (52.08) ====
«Saturday Night Special» (Ed King, Ronnie Van Zant) – 5:11
«Gimme Three Steps» (Allen Collins, Van Zant) – 4:30
«Swamp Music» (King, Van Zant) – 3:31
«Gimme Back My Bullets» (Gary Rossington, Van Zant) – 3:28
«The Ballad of Curtis Loew» (Collins, Van Zant) – 4:51
«You Got That Right» (Gaines, Van Zant) – 3:44
«That Smell» (Collins, Van Zant) – 5:47
«All I Can Do Is Write About It» (Collins, Van Zant) – 4:16
«Simple Man» (Rossington, Van Zant) – 5:58
«Free Bird» (Collins, Van Zant) – 10:07 / 10:27«Free Bird» stereo-miks er en ny remiksAlle spor på Disk 3 inneholder Stereo og 5.1 miks i 96 kHz/24 bit lyd


== Personell ==
Lynyrd SkynyrdRonnie Van Zant – vokal
Allen Collins – gitar
Gary Rossington – gitar
Ed King – gitar, bassgitar (1973-1975)
Billy Powell – keyboard
Leon Wilkeson – bassgitar, kor
Artimus Pyle – trommer, perkusjon (1975-1977)
Robert Burns – trommer (1973-1974)
Steve Gaines - gitar, vokal (1977)Andre medvirkendeAl Kooper – kor, piano, orgel, akustisk gitar. Orgel og Mellotron på «Free Bird»
Honkettes (Cassie Gaines, JoJo Billingsley, Leslie Hawkins) - kor, 1977


== Referanser ==
Rohit David

Rohit «Rune» David (født 22. oktober 1985) er en norsk darts-spiller.
David var i åttendedelsfinale i World Masters-turneringen i 2012, og klarte gjennom the international playoffs å kvalifisere seg til BDO World Darts Championship i 2013.


== Referanser ==
Liste over Don Rosas Disney-tegneserier

Dette er en komplett liste over alle Don Rosas Disney-tegneserier fram til hans siste historie i 2006. Listen er sortert i kronologisk rekkefølge etter datoen for første publisering.


== Oppfølgere til Barks' historier ==
Tony Estanguet

Tony Estanguet (født 6. mai 1978) er en fransk padler, som konkurrerer i slalåm (C-1). Han ble tatt ut til å representere Frankrike under Sommer-OL 2012 i London, der han tok gull. Han tok også gull i samme øvelse under Sommer-OL 2000 og Sommer-OL 2004.


== Referanser ==


== Eksterne lenker ==
(en) Tony Estanguet – Olympics.com 
(en) Tony Estanguet – Olympic.org 
(en) Tony Estanguet – Olympedia 
(en) Tony Estanguet – Sports-Reference (OL-resultater – arkivert) 
(en) Tony Estanguet – databaseOlympics.com (arkivert) 
(fr) Tony Estanguet – Frankrikes olympiske komité 
(en) Tony Estanguet – ICF (slalom)
Sideris Tasiadis

Sideris Tasiadis (gresk: Σιδέρης Τασιάδης; født 7. mai 1990) er en tysk padler av gresk opprinnelse, som konkurrerer i slalåm (C-1). Han ble tatt ut til å representere Tyskland under Sommer-OL 2012 i London, der han vant sølvmedalje.Under Sommer-OL 2020 i Tokyo som ble arrangert i 2021, tok han bronse i C-1.


== Referanser ==


== Eksterne lenker ==
(de) Sideris Tasiadis – Munzinger Sportsarchiv 
(en) Sideris Tasiadis – Olympics.com 
(en) Sideris Tasiadis – Olympic.org 
(en) Sideris Tasiadis – Olympedia 
(en) Sideris Tasiadis – Sports-Reference (OL-resultater – arkivert) 
(de) Sideris Tasiadis – Tysklands olympiske komité 
(en) Sideris Tasiadis – ICF (slalom)
Michal Martikán

Michal Martikán (født 18. mai 1979) er en slovakisk padler, som konkurrerer i slalåm (C-1). Han ble tatt ut til å representere Slovakia under Sommer-OL 2012 i London, der han tok bronse. Han har også olympisk gull fra Sommer-OL 1996 og Sommer-OL 2008, samt sølv fra Sommer-OL 2000 og Sommer-OL 2004.


== Referanser ==


== Eksterne lenker ==
(en) Michal Martikán – Olympics.com 
(en) Michal Martikán – Olympic.org 
(en) Michal Martikán – Olympedia 
(en) Michal Martikán – Sports-Reference (OL-resultater – arkivert) 
(sk) Michal Martikán – Slovakias olympiske komité 
(en) Michal Martikán – ICF (slalom)
Selvfokusering (optikk)

Innen optikk er selvfokusering en ikke-lineær optisk prosess hvor brytningsindeksen til et medium øker ved kraftig elektromagnetisk stråling. Et eksempel er ved økende optisk intensitet i en laserstråle som i utgangspunktet er mer intens i midten enn ved kantene, og dermed skaper en positiv (konvergerende) og samlende linse i mediet den treffer. Intensiteten av den selvfokuserte regionen av den elektromagnetiske bølgen vil øke på vei inn i mediet, helt til strålen etterhvert er så fokusert at den forårsaker eventuelle skader på mediet og prosessen stopper opp.
Selvfokus har stort sett blitt observert når strålingen fra femtosekundlasere går seg gjennom faste stoffer, væsker og gasser. Avhengig av hvilke type materialer og intensiteten av strålingen er det flere ulike mekanismer som vil skape variasjoner i brytningsindeksen og resultere i selvfokusering. De to viktigste årsakene er Kerr-indusert selvfokusering og plasma-selvfokusering.


== Referanser ==


== Litteratur ==
Relativistic channeling By R. A. Carrigan, James A. Ellison, North Atlantic Treaty Organization. Scientific Affairs Division
EM på skøyter 2013

EM på skøyter 2013, det 38. for kvinner og det 107. for menn, ble avholdt fra 11. til 13. januar 2013 i Thialf på Heerenveen.Sist en nordmann vant EM på skøyter for menn, var da Johann Olav Koss ble europamester i 1991. Beste norske plassering i EM på skøyter for kvinner som har vært arrangert siden 1970, bortsett fra i årene 1975 til 1980, er Bjørg Eva Jensens fjerdeplass i 1981. 


== Aktuelle rekorder ==


=== Verdensrekorder ===


=== Mesterskapsrekorder ===


=== Banerekorder ===


== Medaljevinnere ==


== Sammenlagt ==


=== Kvinner ===


=== Menn ===


== Funksjonærer ==
Overdommer var Debora Sighel, Italia for kvinnene og Jan Bolt, Nederland for mennene.
Startere var Hartmut Weirauch, Tyskland og Wim Boerdijk, Nederland for kvinnene og John Magne Eliassen, Norge og Roman Danilov, Russland for mennene.


== Referanser ==


== Eksterne lenker ==
EM-Meny på Norges Skøyteforbunds nettsider
(en) Resultatmeny på Isuresults.eu på ISU sine nettsider
(en) Resultater på The-Sports.org
(nl) Resultater på Effesport.nl
(en) Essent ISU European Speed Skating Championships Announcement – Offisiell invitasjon på schaatsen.nl
Liz Stephen

Elizabeth «Liz» Stephen (født 12. januar 1987 i Barre, Vermont) er en amerikansk tidligere langrennsløper som representerte Burke Mountain Academy.
Hun debuterte i verdenscupen i langrenn i 2007 i et renn i Davos. Hennes første opptreden på seierspallen i verdenscupen var på stafetten i Gällivare i november 2012 da det amerikanske laget overraskende kapret tredjeplassen. Stephen hadde da en av de raskeste etappetidene på sin etappe. Hennes beste prestasjon individuelt er en 15.-plass sammenlagt i Tour de Ski 2012/13. På den avsluttende etappen var det kun Therese Johaug som hadde bedre etappetid enn henne.Stephen representerte USA under Vinter-OL 2010 i Vancouver,  i 2014 i Sotsji samt i 2018 i Pyeongchang.


=== Sammenlagtplasseringer i verdenscupen ===


== Referanser ==


== Eksterne lenker ==
(en) Liz Stephen – Olympics.com 
(en) Liz Stephen – Olympic.org 
(en) Liz Stephen – Olympedia 
(en) Liz Stephen – Sports-Reference (OL-resultater – arkivert) 
(en) Liz Stephen – USAs olympiske komité 
(en) Liz Stephen – FIS (langrenn)
Marina Promenade (Dubai)

Marina Promenade er ei gruppe på seks skyskrapere med luksuriøse boliger i Dubai Marina i Dubai. Høyden på bygningene spenner fra 77 til 147 meter. De er tegna av Zeidler Partnership Architects, og sto ferdig i 2008.


== Eksterne lenker ==
Marina Promenade hos Emaar
Marina Promenade hos Emporis
Friidrett under Sommer-OL 1908 – 10 miles kappgang menn

10 miles kappgang for menn var en øvelsene i friidrett under Sommer-OL 1908 i London. Det var første og eneste gangen distansen har vært med på det olympiske programmet. 25 deltakere fra åtte nasjoner deltok i kappgangkonkurranse som ble avviklet 16. og 17. juli 1908. Først var det to forsøksheat der de fire beste fra hvert heat gikk videre til finalen.


== Resultater ==


=== Forsøksheat ===
16. juli 1908
Heat 1

Heat 2


=== Finale ===
17. juli 1908.


== Kilder ==
Official Report of the Games of the IV Olympiad (1908).
De Wael, Herman. Herman's Full Olympians: "Athletics 1908".  Accessed 31 March 2006. Available electronically at [1] Arkivert 27. september 2006 hos Wayback Machine..
Lasere og flysikkerhet

Peking av lasere mot fly (eller med andre sterke lyskilder, for eksempel søkelys) kan skape farlige situasjoner ved å føre til distraksjon eller midlertidig blindhet hos piloten, og er spesielt farlig i kritiske faser av flygingen som for eksempel ved landing eller takeoff.
Det er liten sannsynlighet for at hverken en synlig eller usynlig laserstråler brukt av forbrukere kan forårsake permanent skade på pilotens øyne, da det er kun er laservåpen utviklet for militært bruk som er kraftige nok til det. Disse våpnene er dessuten svært dyre og strengt kontrollert slik at det i praksis er umulig for sivile brukere å forårsake strukturelle skader på et fly med en laser.Man kan oppnå bedre flysikkerhet med tanke på lasere på to måter:

Folk på bakken må utvise stor forsiktighet for å forhindre eller minimere at lasere eller annet sterkt lys blir rettet i luftrommet, og spesielt mot fly.
Piloter bør være bevisste på faren om lasere, og ha kunnskap om grunnleggende gjenopprettingsprosedyrer dersom de blir utsatt for lasere.Peking av lasere mot fly kan være farlig for piloter, og har resultert i arrestasjoner i Norge. I en eventuell rettssak kan straffelovens paragraf 150 anvendes, som har en strafferamme på inntil 6 års fengsel som straff «for den som forstyrrer den sikre drift av luftfartøy».


== Referanser ==
The Helix Bridge

The Helix Bridge er ei 280 meter lang gangbru som binder sammen Marina Centre og Marina South i Marina Bay i Singapore. Den er tegna av arkitekter fra Coz Group og Architects 61, og har form som et DNA-molekyl. Den blei offisielt åpna 24. april 2010.
The Helix Bridge ligger ved sida av bilbruene Benjamin Sheares Bridge og Bayfront Bridge, og går mellom The Float at Marina Bay i Marina Centre og Marina Bay Sands i Marina South. Brua utgjør en del av et stort utviklingsprosjekt i området som også omfatter Marina Bay Sands, Singapore Flyer og Gardens by the Bay. Den fungerer som bindeleddet som gjør at man kan gå rundt hele Marina Bay, en rundtur på 3,5 kilometer.


== Eksterne lenker ==
(en) The Helix Bridge – kategori av bilder, video eller lyd på Commons 
(en) The Helix Bridge – galleri av bilder, video eller lyd på Commons 
The Helix Bridge hos Archdaily
360 graders bilde av The Helix Bridge
Marina Bay: New bridge at Marina Bay Arkivert 25. november 2012 hos Wayback Machine.
Skyline: New landmark bridge for Marina Bay Arkivert 16. september 2012 hos Wayback Machine.
Norra Borgafjällen

Norra Borgafjällen (sørsamisk: Böörkeje) er et ca. 20 km langt fjellparti som ligger nord for Borgasjön i svensk Lappland. Området ligger i Dorotea kommune i Västerbottens län. De høyeste toppene er Jiengejehtseme (1477 moh.) i sørøst og Kruanahke (1427 moh.) i nordvest.


== Referanser ==
Marina Bay (Singapore)

Marina Bay (kinesisk: 滨海湾; pinyin: bīnhǎiwān; malayisk: Teluk Marina; tamilsk: மரீனா பே) er ei bukt i den sørlige delen av Singapore, rett øst for byens sentrum. Området har gått gjennom ei stor ansiktsløfting på 2000-tallet, og de fleste av Singapores landemerker, blant annet Marina Bay Sands, ArtScience Museum og Esplanade – Theatres on the Bay, samt byens karakteristiske skyline, befinner seg her. Det går en 3,5 kilometer lang gangvei rundt hele bukta.


== Byggverk og prosjekter ==
ArtScience Museum
Bayfront Bridge
Clifford Pier
Common Services Tunnel
Esplanade – Theatres on the Bay
Gardens by the Bay
Marina Bay Street Circuit
The Helix Bridge
Marina Barrage
Marina Bay Cruise Centre Singapore
Marina Bay Financial Centre
Marina Bay Golf Course
Marina Bay Link Mall
Marina Bay Sands
Marina Promenade
Marina South Pier
Millenia Walk
One Marina Boulevard
One Raffles Quay
One Shenton Way
The Float@Marina Bay
The Sail at Marina Bay
Singapore Flyer
Suntec City
Youth Olympic Park


== Eksterne lenker ==
(en) Marina Bay, Singapore – kategori av bilder, video eller lyd på Commons 
(en) Marina Bay – galleri av bilder, video eller lyd på Commons
ArtScience Museum

ArtScience Museum er et kunst- og vitenskapsmuseum i Marina Bay i Singapore. Det utgjør en del av komplekset Marina Bay Sands. Bygninga er tegna av Moshe Safdie, og har form som en lotusblomst.
Museet åpna 17. februar 2011. Det har en permanent utstilling, men har hovedsakelig utstillinger på utlån fra andre museer.


== Eksterne lenker ==
Offisielt nettsted 
(en) ArtScience Museum, Marina Bay Sands – kategori av bilder, video eller lyd på Commons
Fergeforbindelsen

A/S Fergeforbindelsen, også skrevet Færgeforbindelsen, er et tidligere norsk fergerederi med hovedkontor i Narvik. Rederiet ble dannet av Narvik bileierforening i januar 1927, med en aksjekapital på 15 000 kroner. Det gikk deretter til innkjøp av Nord-Norges første bilferge, «Oskarsborg», for 13 000 kroner. Fra 1927 til 1964 drev Fergeforbindelsen et samband over Rombaken mellom Narvik by og Øyjord, i den tidligere Ankenes kommune. Fra den 28. juni 1930 til den 1. juli 1938 drev rederiet også et samband over Ofotfjorden mellom Narvik by og Liland i Evenes.Fergeforbindelsen fikk bygd to fergekaier, i Vassvik i Narvik og på Øyjord, og fikk levert «Oskarsborg» den 26. juni 1927. I løpet av sine driftsår eide rederiet ytterligere fire ferger som alle bar navnene «Oskarsborg» eller «Frydenlund» etter to bydeler i Narvik.
Rederiet opphørte å eksistere da grunnlaget for driften ble borte ved åpningen av Rombaksbrua den 26. september 1964. Noen av selskapets ansatte fikk nytt arbeid med å kreve inn brupenger.


== Fergesambandet Narvik–Øyjord ==
Fergeforbindelsen startet opp ordinær sommerdrift på fergesambandet mellom Narvik og Øyjord fra 3. juli til oktober 1927. I løpet av sesongen ble det befordret 13 000 personer og 1 600 biler på sambandet. Stor trafikk på sambandet førte til at ventetiden ofte var på flere timer, selv med bare tyve minutters overfartstid. Det ble også et problem for Troms Innland Rutebiler at fergelemmene ikke kunne garantere for en vekt på to tonn, og i 1929 overtok busselskapet fem aksjer for fem hundre kroner mot at det skulle legges tilrette for frakt av busser.Et forsøk med helårs drift på sambandet ble gjort i 1929–30, og i 1930 fraktet «Oskarsborg» og suppleringsferga «Frydenlund» 52 000 passasjerer og 5 500 biler. Trafikken sank på begynnelsen av 1930-tallet, og økte igjen betydelig fra 1935.


=== Takster ===


== Rederiets ferger ==


== Se også ==
Europavei 6' historie i Nordland
Europavei 10


== Referanser ==


== Kilder ==
Det tyske nettstedet Fjordfähren in Norwegen
Bjørn Foss (1986). Ferjelandet. Forlaget Nordvest, Ålesund. Side 36. ISBN 82-90330-33-2.
Steinar Aas (2001): Byen, banen og bolaget 1902-1950 (Narviks historie bind I). Side 153 og 378. ISBN 82-996128-1-0